ઇશિતા એ વાત પણ સ્વીકારે છે કે તે પોતાની દીદીના પ્રોત્સાહનથી જ સતત આગળ વધી રહી છે. તે કહે છે કે સમય-સમય પર હું અભિનયની બારીકાઇઓ શીખતી રહું છું. તેથી હું અભિનયના ક્ષેત્રમાં વધુ મજબૂત બની શકું. ઇશિતા તનુશ્રી વિશે વાત કરતાં કહે છે કે તે હાલમાં અમેરિકામાં છે અને ફિલ્મો માટે સંઘર્ષ પણ કરે છે. તે ખૂબ જલદી તમને પરદા પર જોવા મળશે, જોકે અધ્યાત્મ પ્રત્યે તેને રસ છે, પરંતુ તે કોઇ સંન્યાસી નથી અને તેણે ફિલ્મજગતને અલવિદા કહી નથી. ભવિષ્યની પોતાની મહત્ત્વાકાંક્ષાઓ વિશે જણાવતાં ઇશિતા કહે છે કે ફિલ્મજગતમાં હું એક સારી કલાકાર બની શકું તે જ મારી મહત્ત્વાકાંક્ષા છે. દર્શકોને મારું કામ પસંદ આવે તો હું ખૂબ જ ખુશ થઇશ. •